
ДО
ПРЕДСЕДАТЕЛЯ НА
ОБЩИНСКИ СЪВЕТ - КИРКОВО
ОБЛАСТ КЪРДЖАЛИ



П Р Е Д Л О Ж Е Н И Е
            От Шинаси Сюлейман -Кмет на община Кирково


ОТНОСНО: определяне на новоизграждащ се общински обект на техническата инфраструк-тура  „Пътна връзка между път Е-85 ( І-5)  „ Кърджали – Маказа” с идентификатор 53878.10.81 при км 385+049 и KRZ 2114 / KRZ 2111 Кирково-Лозенградци/ - KRZ 2101 /III 592 Подкова-Маказа/ -Орлица /общинска пътна мрежа/ с цел подобряване комуникацията между община Кирково и община Крумовград, засягащ части от имоти частна и общинска собственост па КККР на с.Орлица,община Кирково,съгласно приложен регистър към изработения ПУП-ПП за обект от първостепенно значение.

 

	Уважаеми г-н Председател,
	Уважаеми общински съветници,

След изразено предварително положително становище на Агенция „Пътна инфраструктура“ с изх.№08-00-1337/12.10.2018г. за ново инвестиционно намерение на община Кирково е възложено изработване и изработен ПУП-ПП за общински обект на техническата инфраструктура - „Пътна връзка между път Е-85 ( І-5)  „ Кърджали – Маказа” с идентификатор 53878.10.81 при км 385+049 и KRZ 2114 / KRZ 2111 Кирково-Лозенградци/ - KRZ 2101 /III 592 Подкова-Маказа -Орлица/ /общинска пътна мрежа/, засягащ части от имоти частна и общинска собственост по КККР на с.Орлица,община Кирково,съгласно приложен регистър към него. Проекта за ПУП-ПП е изработен съгласно Ваше Решения №131/22.10.2020г. и допълнен с Решение №297/24.02.2022г.. Новото инвестиционно намерение след изграждането му, съгласно чл.3,ал.2,т.3 от ЗОС ще е публична общинска собственост. моля същият да бъде определен като общински обект от първостепенно значение.
Новопредвидената пътна връзка в проекта за ПУП-ПП ще е връзка между  „Път Е-85 ( І-5)  „ Кърджали – Маказа” с идентификатор 53878.10.81 при км 385+049-публична държавна собственост  и общинската пътна мрежа -Път KRZ 2114 / KRZ 2111 Кирково-Лозенградци/ - KRZ 2101 /III 582 Подкова-Маказа -Орлица/, засягащ части от имоти частна и общинска собственост по КККР на с.Орлица,община Кирково ще осигурява най-удобен,безопасен и икономичен транспорт за достъпност на пътници и товари за обслужване на населението от селата Орлица, Стрижба и Тихомир и други от региона, както и най удобната връзка за комуникация с община Крумовград. 
Новата пътна отсечка се явява връзката между реконструирания и въведен в експлоатация през 2020г. общински път „Път KRZ 2114 /KRZ 2111, Кирково-Лозенградци/ -  KRZ 2101 /III-592, Подкова-Маказа/ -Орлица“  и „Път ( І-5)  „ Кърджали – Маказа” с идентификатор 53878.10.81, която се образува при кръстосването на двата пътя на км 385+049 по път І-5 - публична държавна собственост.  Връзката между описаните два пътя се явява и най прекия път до общинския център-Кирково и най-безопасната му връзка с „Път ( І-5)  „ Кърджали – Маказа“ до границата на Република Гърция.
В предвид изложеното и във връзка с чл.75,ал.1 и ал.3 от ЗУТ и чл.11,ал.1 от ЗОС, че имоти и вещи - общинска собственост, се управляват в интерес на населението в общината съобразно разпоредбите на закона и с грижата на добър стопанин,и се поддържат и ремонтират от и за сметка на общините или съответните експлоатационни дружества, в случая от общината, предлагам ОбС -Кирково да вземе следното
									ПРОЕКТ
				Р Е Ш Е Н И Е		
На основание чл.77,ал.2 и чл.109,ал.3,т.4 от ЗУТ,чл.8,ал.1 от ЗОС,чл.8,ал.3 и ал.5 от Закона за пътищата и чл.21,ал.1,т.8 от ЗМСМА
																	
      Р  Е  Ш  И :
Определям 
Новопроектираната пътна връзка с техническите съоръжения и принадлежности към нея, която е връзка между общински път „Път KRZ 2114 /KRZ 2111, Кирково-Лозенградци/ -  KRZ 2101 /III-592, Подкова-Маказа/ -Орлица“  и „Път ( І-5)  „ Кърджали – Маказа” с идентификатор 53878.10.81, образувана при кръстосването на двата пътя на км 385+049 по път І-5 - публична държавна собственост за общински обект от първостепенно значение, осъществяващ най-удобен,безопасен и икономичен транспорт за достъпност на пътници и товари за обслужване на населението на община Кирково, селата Орлица, Стрижба и Тихомир и други от региона до общинския център-Кирково, както и най удобната връзка за комуникация с община Крумовград и пътнико-потока към Република Гърция - граничен пункт Маказа.

Приложение:1.Копие от ПУП-ПП за трасето с регистър на засегнатите части от имоти
           2.Копия от Решение №131/22.10.2020г.и №297/24.02.2022г.
           3.Копие от писмо изх.№08-00-1337/12.10.2018г.



С уважение:
Шинаси Сюлейман
Кмет на община Кирково

